
Naslov: Harmonikarji postavili nov svetovni rekord 

Napoved za voditelja:

Na prostoru nekdanjega letališča v Cerkljah ob Krki je tri dni potekal drugi mednarodni festival harmonike, etno glasbe, vina, kulinarike in smeha, ki so ga organizatorji poimenovali Panonika harmonika. Na njem so nastopili številni glasbeniki, ki nastopajo ob spremljavi harmonike. Organizatorju pa je danes le uspelo, da so postavili tudi nov rekord v igranju harmonike, ki so ga skušali postaviti že lani. Doslej so imeli ta rekord Kanadčani.
T- Iz Cerkelj ob Krki GORAN ROVAN /

X- Snemalec in montažer Jože Grajžl /

Takole se je več kot tisoč harmonikarjev z igranjem Slakove »V dolini tihi« in Avsenikove »Golice« danes vpisalo v knjigo svetovnih rekordov.

T- TOMAŽ ZORKO /
X- direktor Festivala Panonika harmonika /

»Nov svetovni rekord je 1137, dosedanji pa je bil 989. kaj to pomeni, Slovenija je zdaj? Slovenije je sedaj svetovni prvak z največ harmonikarji na enem mestu, to pomeni nam je uspelo, da se je to zgodilo prav na našem festivalu Panonika harmonika in sem vesel, v bistvu, ker je, smo ponovno dokazali, da lahko stopimo skupaj.«

In kako jim je to uspelo?

T- JOŽE UMEK /
X- predstavnik organizatorja/
»V bistvu velik garanja, odrekanja, dolg časa, združene moči, fehtanja pomoči in tako naprej. Ogromno faktorjev je vplivalo na to, ekipa, kompletna ekipa se je žrtvovala dobrega pol leta za ta rekord, tako da, mogu je past, no.«

Tisti ki so postavili nov rekord so bili nad tem seveda zelo navdušeni.

T- IVAN SRPČIČ /

»Uspeh je za vse harmonikarje in za Posavje je to ena takšna zmaga, ne.«

T- JOŽICA PIŠKUR /

»Tako skupej sodeluješ, pa pač si v nekem velikem, skupinsko, ne vem, čudovit občutek, bi rekla.«

T- SLAVKO FRANČIČ /

»Ja velik, jest sem že dolgcajt muskanter, ampak to je bilo enkratno doživetje dons tako lepu, med tolikimi harmonikarji. To je, pa toliko mladih harmonikarjev, to je veselje videt jih.«

T- RITA GAŠPERLIN /

»Fantastično, še nikol nisem taku, da nas je blo tako v takem številu, zelo v redu, no, presenečena. Si bila prepričana, da bo rekord padel? Ja, sem bila, ja.«

Organizatorji trodnevnega festivala Panonike harmonike obljubljajo, da bodo skušali ta rekord prihodnje leto še izboljšati in na festival pripeljati še več uveljavljenih glasbenikov.

